कई कार्य शुरू होने पर सांसद और मंत्री ने अफसरों से जताई नाराजगी
लघुसचिवालयमें शनिवार शाम को जिला विकास एवं निगरानी समिति की मीटिंग में डी प्लान को लेकर चर्चा हुई। राज्यमंत्री सांसद सैनी ने विकास कार्यों की समीक्षा की। इस दौरान डी प्लान की पहली किस्त में मिले बजट से कई कार्य शुरू होने पर मंत्री सांसद ने नाराजगी जताई। खुलासा किया कि डी प्लान बजट की पहली किस्त से 34 विकास कार्य अभी तक शुरू नहीं हो पाए। लिहाजा अब उक्त बजट राशि इन कामों की बजाए दूसरे विकास कार्यों पर खर्च की जाएगी। इसे लेकर अधिकारियों को अगले तीन दिन में योजना तैयार करने के आदेश दिए। खाद्य आपूर्ति एवं वन राज्यमंत्री तथा जिला विकास एवं निगरानी कमेटी के अध्यक्ष कर्णदेव काम्बोज ने कहा कि कुरुक्षेत्र को डी-प्लान की पहली किस्त का अधिकतम बजट खर्च करने के लिए प्रदेश के पहले 10 जिलों में शामिल किया गया है।
सरकार की तरफ से डिस्ट्रिक्ट प्लान की द्वितीय किस्त के तहत 6 ब्लॉकों और 4 एमसी में 8 करोड़ 5 लाख 81 हजार रुपए की राशि से विकास कार्य कराए जाएंगे। डी-प्लान की पहली किस्त के तहत 34 कार्य शुरू नहीं हुए। यह बजट लैप्स हो, इसके उक्त बजट दूसरे विकास कार्यों पर खर्च करने के लिए तीन दिन के भीतर अधिकारी प्रस्ताव तैयार करें। राज्यमंत्री ने डी-प्लान के तहत बारना में गोशाला की चारदीवारी, शेड और अन्य कार्यों के लिए 15 लाख रुपए, द्रोणाचार्य स्टेडियम के लिए 20 लाख रुपए और पिहोवा रोड पर सरकारी जमीन पर शेड और स्टेज का निर्माण करने के लिए पौने छह लाख देने की घोषणा की। सांसद राजकुमार सैनी ने कहा कि कुरुक्षेत्र को देश के 5 पवित्र शहरों में शामिल किया है। तीर्थ पर्यटन स्थलों के विकास के लिए 100 करोड़ का बजट भी जारी किया है। इस परियोजना पर शीघ्र कार्य शुरू होगा। मुख्यमंत्री ने पिहोवा के शहरी और ग्रामीण विकास को 20 करोड़ की राशि जारी की है। डीसी सुमेधा कटारिया ने डीडीएमसी के एजेंडे को रखा। अतिरिक्त उपायुक्त धर्मवीर सिंह, जिला परिषद के अध्यक्ष गुरदयाल सुनहेड़ी, उपाध्यक्ष परमजीत कश्यप, एसडीएम पिहोवा अजय चोपड़ा, ब्लॉक समिति थानेसर के चेयरमैन देवी दयाल शर्मा, डीडीपीओ इस्माइलाबाद कीर्ति सिरोहीवाल सहित अन्य अधिकारी मौजूद थे।
नहीं हुए 34 काम शुरू , 14 हुए ड्रॉप
मीटिंगमें डी-प्लान की पहली किस्त को लेकर चर्चा हुई। 7 करोड़ 61 लाख की पहली किस्त से कुल 339 कार्य सेक्शन किए थे। इसमें से 180 कार्य पूरे हुए। 111 पर काम चल रहा। जबकि 14 कार्य ड्राप करने पड़े। वहीं 34 कार्य शुरू नहीं हुए। इस पर राज्यमंत्री ने पंचायती राज विभाग अधिकारियों से रिपोर्ट तलब की।
टेंडर से होंगे दस लाख से ज्यादा के काम
राज्यमंत्रीने बताया कि राज्य सरकार ने यह निर्णय भी लिया है कि जिस भी एक कार्य पर 10 लाख का खर्च आएगा उस कार्य को डी-प्लान अंतर्गत ई-टेंडरिंग से अलाॅट किया जाएगा। 10 लाख से नीचे के कार्य राज्य सरकार के नॉर्मस के अनुसार विभाग टेंडर अनुसार अलाॅट करेगा।
दूसरी किस्त घोषित, पहली से पूरे नहीं हुए काम
पहलेराज्यमंत्री कर्णदेव काम्बोज और सांसद राजकुमार सैनी ने डी-प्लान की पहली किस्त के तहत खर्च राशि और द्वितीय किस्त के अंतर्गत किए जाने वाले विकास कार्यों की रिपोर्ट ली। कई ब्लॉक और एमसी में विकास कार्यों पर पैसा खर्च करने के निर्देश भी दिए। काम्बोज ने कहा कि डी-प्लान की द्वितीय किस्त के अंतर्गत वर्ष 2016-17 में एक्शन प्लान के अंतर्गत कार्य किया जाना चाहिए। 8 करोड़ 5 लाख 81 हजार रुपए की राशि में से ग्रामीण क्षेत्रों में 5 करोड़ 84 लाख रुपए की राशि खर्च की जानी है। ग्रामीण क्षेत्रों में थानेसर ब्लॉक पर एक करोड़ 74 लाख, पिहोवा ब्लॉक में एक करोड़ 13 लाख, शाहाबाद ब्लॉक में 94 लाख, इस्माइलाबाद ब्लॉक में 72 लाख, लाडवा ब्लॉक में 73 लाख और बाबैन ब्लॉक में करीब 56 लाख रुपए की राशि खर्च की जाएगी। जबकि शहरी क्षेत्रों में नगर परिषद थानेसर में एक करोड़ 29 लाख, पिहोवा में 32 लाख, शाहाबाद 35 लाख और लाडवा में करीब 24 लाख खर्च होंगे। डी-प्लान के तहत 30 प्रतिशत बजट की राशि में से गलियों पर और 70 प्रतिशत राशि दूसरे क्षेत्रों में खर्च की जा सकती है।
कुरुक्षेत्र |लघु सचिवालय सभागार में जिला विकास एवं निगरानी समिति की बैठक लेते सांसद राजकुमार सैनी साथ में राज्यमंत्री कर्णदेव कांबोज डीसी सुमेधा कटारिया अन्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva